Jeritan Batinku

Jeritan Batinku ialah sebuah filem bergenre drama yang diterbitkan di Malaysia. Mula ditayangkan pada tahun 1994. http://www.filemkita.com/filem/j/jeritan_batinku_01.html Filem ini merupakan filem berwarna.

Sinopsis
Fauziah (Puteri Nor Maria), anak yatim piatu didera oleh ibu saudaranya Ramlah (Rosnah Mat Aris). Fauziah meninggalkan rumah dan lari ke bandar. Sharif (Aziz Jaafar) seorang ahli perniagaan telah membawa Fauziah ke rumahnya dan dijadikan sebagai anak angkatnya. Tetapi kehadirannya tidak disenangi oleh anak perempuan Sharif, Mahani (Nor Albaniah Raffie). Sementara itu di kampung pula, Ramlah mengalami tekanan jiwa dan menjadi gila kerana merasa berasa bersalah terhadap Fauziah selama ini. 

Sharif pula mempunyai masalah rumahtangganya dengan Latifah (Normah Damanhuri) yang telah berlaku curang terhadapnya. Selepas peristiwa itu, Latifah telah diusir keluar dari rumah dan hak penjagaan Mahani diserahkan kepada Sharif. Akibat terlalu cemburu terhadap Fauziah, Mahani telah mengalami cedera parah selepas terjatuh dari tangga di rumahnya kerana mengasari Fauziah. Hal ini menyebabkan Latifah bergegas dan bertekad untuk menemui anaknya tetapi dihalang sekali lagi oleh Sharif. Selepas dipujuk oleh Fauziah dan Rosnah (pembantu rumah), baharulah dia berubah fikiran dan menerima semula Latifah.

Pelakon
 Aziz Jaafar sebagai Sharif
 Puteri Nor Maria sebagai Fauziah 
 Rosnah Mat Aris sebagai Ramlah
 Normah Damanhuri sebagai Latifah
 Abdul Razak Rahman
 Nor Albaniah Raffie sebagai Ani
 Buzen Hashim sebagai Latif 
 Mat Over sebagai gelandangan

Anugerah dan pencalonan
 Festival Filem Malaysia ke-11Pelakon Kanak-Kanak Terbaik - Puteri Nor Maria

Rujukan

Pautan luar

 http://shaw245.blogspot.my/2008/12/jeritan-batinku.html?m=1

Kategori:Filem 1994
Kategori:Filem Malaysia tahun 1994
Kategori:Filem bahasa Melayu